ร้าน "ลูกชิ้นอนามัย RCA" ร้านนี้ตั้งอยู่บนถนน RCA ตรงข้ามทางเข้า i-biza condominium ค่ะ ร้านนี้ถือว่าใหญ่พอสมควรค่ะ เป็นแบบตึกแถว 2 ห้องค่ะ หากขับรถมาก็สามารถจอดรถที่หน้าร้านได้เลยค่ะ
ส่วนบรรยากาศร้านก็เป็นแบบโล่งๆ มีโต๊ะเรียงๆ กันธรรมดาค่ะ แต่ก็ดูไม่อึดอัดเท่าไหร่นะคะ...
สำหรับเมนู จุดขายของร้านนี้เค้ามีทั้งก๋วยเตี๋ยวน้ำใส และลูกชิ้นอนามัยค่ะ  ซึ่งก๋วยเตี๋ยวก็ชามละ 40.- ปกติทั่วไปค่ะ ส่วนลูกชิ้นก็ขายเป็นจานค่ะ จานเล็ก 40.- หากสั่งเป็นลูก 50 ลูกก็ 120.- หรือจะ 100 ลูกก็ 240.- ค่ะ วันนี้ก็ขอเป็น "เส้นหมี่แห้ง" เบาๆ ค่ะ เสริฟมาชามน้อยๆ ทานพอกรุบกริบค่ะ บวกด้วย "ลูกชิ้นจานเล็ก" รสชาติก๋วยเตี๋ยวก็อร่อยใช้ได้ค่ะ ส่วนลูกชิ้นเป็นลูกชิ้นเนื้อเอ็น อละลูกชิ้นเนื้อ มีไม้ละ 3 ลูกน่ารักๆ ค่ะ ทานกันแบบไม่อิ่มมากค่ะ ราดน้ำจิ้มมารสถูกปากใช้ได้เลยค่ะ!!!หากเพื่อนๆ ผ่านมาก็แวะมาลิ้มลองกันได้จ้า!!!